钦定古今图书集成/明伦汇编/宫闱典/第071卷 > 《立陈王为皇太子制》同前
## 钦定古今图书集成/明伦汇编/宫闱典/第071卷 > 《立陈王为皇太子制》同前

“古先哲王之有天下也，何尝不正国本而承天序，建
储两而主重器。朕以寡昧，祗荷丕图，虔恭寅畏，思固鸿业，慎择令懿，旷于旬时。而卿士献谋，龟筮告吉，以
为少阳虚位，愿举盛仪。列圣垂休，俾合予志，选贤而
立，式表无私。”敬宗皇帝第六男陈王成美，天假忠孝，
日新道德，温文合雅，谦敬和裕。蕴端明之体度，尚《诗》
《书》之辞训，言皆中礼，行不违仁。是可以顺考旧章，钦
若成命，授之七鬯，以奉粢盛。宜回朱邸之荣，俾践青
宫之重。可立为皇太子，仍令所司择日，备礼册命。